 08.02.2017

«Егемен Қазақстан»

**Байзақ ауданындағы басқосу**

Елбасы Жолдауын насихаттау және халыққа түсіндіру мақсатында Мәжіліс депутаты Сауытбек Абдрахманов өңірлердегі кездесулері аясында Байзақ ауданында болды.

Депутат аудан орталығы – Сары­кемер ауылындағы «Қазақстанның 40 жылдығы» атындағы орта мектепте өңір тұрғындарымен кезде­сіп, Елбасы Жолдауы төңірегіндегі ойларымен бөлісті. Ауыл тұрғын­дарымен кездесу барысында әңгіме негізінен екі арнада өрбіді. Оның біріншісі – билік тармақтары арасында өкілеттіктерді қайта бөлу жөніндегі Елбасы Үндеуі, екіншісі Президенттің Қазақстан халқына Жолдауы болды.

Депутат Елбасы шешімі­мен халық талқылауына салынып отыр­ған өз­геріс­тер туралы то­лық әңгі­мелеп, олар еліміз­дің мем­лекеттік би­лігін демо­кра­тияландыра түсу ісін­дегі аса маңызды қадам болып табы­латы­нын түсінікті тіл­мен жеткіз­ді. Сон­дай-ақ, халық қалау­лысы Қазақ­­стан­­ның Үшінші жаң­ғыруын көз­­дей­тін Елбасы Жолдауы­ның мәнін баян­дау барысында жаһан­дық бә­­се­­­ке­лес­тік пен әлемдегі тұрақ­сыз­дық жағд­айында туын­дайтын сын-қа­тер­лерге қарсы тұру­ға орай көз­­дел­­ген бағыттар жөнін­­де де баян етті. Өз сөзінде Сауытбек Аб­драх­­ман­ұлы Қазақстан бүгін­гі таң­­­­да әлем тағдырына ықпал жасап отыр­­­ған мемлекет екендігін де баса ай­т­­­ты. Сирия билігі мен қарулы оп­по­­­зи­­­ция­­ны Астанадағы бір үстел б­а­сы­­­на тоғыс­тырған Елбасының әлем­­­д­ік дә­ре­жедегі беделі екенін де атап өтті.

Сондай-ақ, депутат Жол­дауда айтылған «Цифрлық Қазақ­стан», адами капиталды арт­тыру мә­се­ле­лері бойынша да әңгі­­­ме өрбітті. Ал ел­і­міздегі күн, жел энер­гия­ларының аса маңыз­ды­лығына да тоқталды. Өз кезе­гінде аудан тұр­ғын­дары да Үндеу мен Жол­дау жайында өз ойларын ортаға салып, Елбасы бастамаларына қолдау білдірді. Өздерін толғандыратын жай­лар­ға қатысты депутатқа қойған сұрақ­тарына толымды жауаптар алды.

Мұндай кездесулер аудан­ның білім беру саласының қыз­мет­керлерімен, Мырзатай ауы­­лы­ның тұрғындары­мен, «Жамбылқұс» ЖШС ұжымы­мен, Қызыл Жұлдыз ауылы­ның тұрғын­дарымен, «ROLA» ЖШС ұжымымен және аудан кәсіп­керлерімен де болып өтті.

Хамит ЕСАМАН,

Жамбыл облысы